Un glaciar rocoso ye una masa formada por una mezcla de fragmentos rocosos angulosos y chelo que baixa por una versant a poca velocidat (dende qualques centimetros a qualques metros por anyo). Con lo tiempo, en unas mils d'anyadas, este desplazamiento chenera una morfolochía pareixida a una colada de lava, plegando a tener uns quantos kilometros de longaria, especialment visible en los paisaches de montanya.